অনলাইন সংরক্ষণ // ২০১৩ সালে আমি মানারাত ইন্টারন্যাশনাল ইউনিভার্সিটিতে ফার্মেসি বিভাগে ভর্তি হই। সেই সুবাধে আকলিমা ওরফে মনি ও খাদিজা পারভীন ওরফে মেঘলার সঙ্গে পরিচয় হয়। আকলিমা কোরানে অনেক পারদর্শী ছিল। সে ইসলামের বিভিন্ন বিষয় নিয়ে আমার সঙ্গে কথা বলতো। আমি নিজেও আকলিমার কাছে ইসলাম সম্পর্কে অনেক কিছু জানার আগ্রহ প্রকাশ করি। এভাবেই ধীরে ধীরে আকলিমা আমাকে বদলে দিতে থাকে। তার হাত ধরে নব্য জেএমবিতে যোগ দেই।’ আদালতে দেওয়া স্বীকারোক্তিমূলক জবানবন্দিতে এভাবেই নিজের জঙ্গিবাদে জড়ানো প্রসঙ্গে বলেছে ইসরাত জাহান ওরফে মৌসুমী ওরফে মৌ। মৌসুমীর মতো আদালতে প্রায় একই রকম স্বীকারোক্তিমূলক জবানবন্দি দিয়েছে খাদিজা পারভীন মেঘলা। এই নারীও ২০১৩ সালে মানারাত ইন্টারন্যাশনাল ইউনিভার্সিটির ফার্মেসি বিভাগে ভর্তি হওয়ার পর আকলিমা ওরফে মনির মাধ্যমে জঙ্গিবাদে জড়িয়ে পড়ে।